《秋日仪真即事十首 其七》
宋代·刘弇

客从南来一何癯，乌纱不屋非缦胡。散堆乱帙觇午䥶，穿穴殚残真蠹鱼。

寻橦虽工亦未计，立仗不鸣甘豆刍。昔人举肥我今尔，安得外泽如瓠壶。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。